Karlakór Reykjavíkur bregður landi undir fót og heldur í æfingabúðir laugardaginn 6. apríl . Árla morguns verður brunað austur að Borg og dvalið þar daglangt við að fínpússa og fegra dagskrá Vortónleika kórsins . Eftir einbeittar söngæfingar verður tekið upp léttara hjal við mat og drykk áður en haldið er heim á leið . Þetta þykir okkur skerpa á flutningi og efla félagsandann . Algjör skyldumæting !